[pic] | EUROOPA ÜHENDUSTE KOMISJON |

Brüssel 20.4.2007

KOM(2007) 205 lõplik

2006/0018 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel, mis käsitleb

nõukogu ühist seisukohta Euroopa Parlamendi ja nõukogu direktiivi eelnõu vastuvõtmise kohta, millega muudetakse nõukogu direktiivi 76/769/EMÜ seoses teatavate elavhõbedat sisaldavate mõõtevahendite turustamise piirangutega

2006/0018 (COD)

KOMISJONI TEATISEUROOPA PARLAMENDILEEÜ asutamislepingu artikli 251 lõike 2 teise lõigu alusel,mis käsitleb

nõukogu ühist seisukohta Euroopa Parlamendi ja nõukogu direktiivi eelnõu vastuvõtmise kohta, millega muudetakse nõukogu direktiivi 76/769/EMÜ seoses teatavate elavhõbedat sisaldavate mõõtevahendite turustamise piirangutega

(EMPs kohaldatav tekst)

1. TAUST

Ettepaneku edastamine Euroopa Parlamendile ja nõukogule (dokument KOM(2006) 0069 (lõplik) – 2006/0018 (COD): | 21. veebruar 2006 |

Euroopa Majandus- ja Sotsiaalkomitee arvamus: | 13.9.2006 |

Euroopa Parlamendi arvamus (kuupäev) esimesel lugemisel: | 14. november 2006 |

Konkurentsiküsimuste nõukogu poliitiline kokkulepe: | 13.detsember 2006 |

Ühise seisukoha vastuvõtmine: | 19.4.2007 |

2. KOMISJONI ETTEPANEKU EESMÄRK

Kõnealuse direktiiviga kehtestataks teatavate elavhõbedat sisaldavate mõõtevahendite turustamise piirangud eesmärgiga säilitada siseturg ning pakkuda samas inimtervishoiu ja keskkonna kõrgetasemelist kaitset.

Käesolev ettepanek on esimene 2005. aasta jaanuaris kavandatud seadusandlikest meetmetest, millega rakendatakse ühenduse elavhõbeda strateegiat. Piirangutega keelustataks elavhõbedat sisaldavate meditsiiniliste termomeetrite turule toomine (müügiks üldsusele ja professionaalsetele kasutajatele) ning kõigi muude elavhõbedat sisaldavate vahendite müük üldsusele. Muid tervishoiusektorisse kuuluvaid mõõtevahendid peale meditsiiniliste termomeetrite ei keelustata patsientide ohutuse tagamiseks, sest ei ole veel kindlalt teada, et neid saab asendada usaldusväärsete ja võrdväärselt toimivate vahenditega. Muu professionaalne ja teaduslik kasutamine on väga piiratud ning proportsionaalsuse tõttu neid ei keelustata.

3. MÄRKUSED ÜHISE SEISUKOHA KOHTA

3.1 ÜLDISED MÄRKUSED ÜHISE SEISUKOHA KOHTA

Komisjon võib toetada nõukogu ühist seisukohta. Ühine seisukoht on kooskõlas nõukogu, Euroopa Parlamendi raportööri ja komisjoni vahelistel mitteametlikel diskussioonidel saavutatud kompromissiga, mis siiski ei saavutanud häälteenamust Euroopa Parlamendis. Ühist seisukohta toetasid kõik liikmesriigid, välja arvatud Taani ja Rootsi, kes olid ettepaneku vastu, kuna sellega ei keelustata tervishoiusektoris kasutusel olevaid sfügmomanomeetreid (vererõhu mõõtmise vahend).

3.2 Muudetud ettepanekusse ja ühisesse seisukohta sisse viidud Euroopa Parlamendi muudatusettepanekud

Ühine seisukoht sisaldab kõiki Euroopa Parlamendi tehtud muudatusi, mida komisjon sai vastu võtta. Need on järgmised: i) muudatused 12, 16, 17, mille komisjon võttis vastu täielikult, sest need muudavad põhjendused selgemaks, ii) muudatused 18 (viimane osa) ja 15, milles kutsutakse komisjoni üles uurima alternatiivsete vahendite olemasolu elavhõbedat sisaldavate sfügmomanomeetrite ning muude tööstuslikus ja professionaalses kasutuses olevate mõõteriistade jaoks, eesmärgiga piiranguid laiendada, ning iii) muudatused 13 ja 19 (esimene osa), milles lubatakse jätkata kauplemist „antiiksete” elavhõbedat sisaldavate mõõtevahenditega, sest selline kauplemine on ulatuselt piiratud ning ei kujuta ohtu inimeste tervisele ega keskkonnale.

3.3 Euroopa Parlamendi muudatusettepanekud, mida ei ole muudetud ettepanekusse ega ühisesse seisukohta üle võetud

Komisjon ei võtnud vastu mitmeid muudatusi ning neid ei ole ühisesse seisukohta sisse viidud. Need on järgmised: i) muudatus 6, sest ei ole teaduslikke põhjendusi piirangute laiendamiseks muudele kui ettepanekus kirjeldatud elavhõbedat sisaldavatele vahenditele, ii) muudatus 8, sest komisjon ei saa nõustuda sfügmomanomeetrite keelustamisega tervishoiusektoris, sest suurema osa meditsiiniekspertide hinnangul on need olulised nii kalibreerimiseks kui ka eritingimustega patsientide diagnoosimiseks ja raviks, iii) muudatus 9, sest see ei muudaks algteksti tähendust, vaid teeb selle ebaselgemaks, ja iv) muudatus 19 (viimane osa), sest komisjon ei saa toetada püsivat erandit üldsusele müüdavate baromeetrite suhtes, sest võrreldava hinnaga elavhõbedavabad alternatiivsed baromeetrid on juba laialt kättesaadavad.

3.4 Komisjoni seisukoht nõukogu esitatud uute sätete kohta

Ühisesse seisukohta on sisse viidud algse ettepaneku muudatused, mida komisjon toetab. Lisaks mõningatele selgitustele põhjendustes seisnevad peamised muudatused järgmistes lisandustes: i) püsiv erand antiiksete mõõtevahendite suhtes, ii) ajutine erand baromeetrite müügi suhtes üldsusele, arvestades nende järk-järgulist turult kõrvaldamist 2 aasta jooksul, iii) komisjon teeb ülevaate kaks aastat pärast sfügmomanomeetrite ja muude mõõteriistade ohutumate alternatiivide kättesaadavust käsitleva direktiivi jõustumist.

3.5 Ühise seisukoha vastuvõtmisel ette tulnud suuremad probleemid

Rootsi ja Taani hääletasid ühise seisukoha vastu, sest nad olid arvamusel, et tervishoiusektoris on kättesaadaval sobivad alternatiivid elavhõbedat sisaldavatele sfügmomanomeetritele ning seetõttu tuleks viimaste turustamine keelata.

4. KOKKUVÕTE

KOMISJON TOETAB ÜHIST SEISUKOHTA.

5. KOMISJONI AVALDUSED

Ei ole.